CELEX: 32021D1852
Language: bg
Date: 2021-10-18 00:00:00
Title: Решение (ЕС) 2021/1852 на Съвета от 18 октомври 2021 година за позицията, която трябва да се заеме от името на Европейския съюз в рамките на Съвета по асоцииране, създаден с Евро-средиземноморското споразумение за асоцииране между Европейската общност и нейните държави членки, от една страна, и Народна демократична република Алжир, от друга страна, във връзка с удължаването на срока на валидност на приоритетите за партньорство между ЕС и Алжир до приемането на нови актуализирани приоритети за партньорство от Съвета по асоцииране

22.10.2021   
               
               
                  BG
               
               
                  Официален вестник на Европейския съюз
               
               
                  L 374/52
               
            
         РЕШЕНИЕ (ЕС) 2021/1852 НА СЪВЕТА
         от 18 октомври 2021 година
         за позицията, която трябва да се заеме от името на Европейския съюз в рамките на Съвета по асоцииране, създаден с Евро-средиземноморското споразумение за асоцииране между Европейската общност и нейните държави членки, от една страна, и Народна демократична република Алжир, от друга страна, във връзка с удължаването на срока на валидност на приоритетите за партньорство между ЕС и Алжир до приемането на нови актуализирани приоритети за партньорство от Съвета по асоцииране
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 217 във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Евро-средиземноморското споразумение за асоцииране между Европейската общност и нейните държави членки, от една страна, и Народна демократична република Алжир, от друга страна (1) (наричано по-нататък „Споразумението“), беше подписано на 22 април 2002 г. и влезе в сила на 1 септември 2005 г.
                  
               
                     (2)
                  
                  
                     Приоритетите за партньорство между ЕС и Алжир бяха приети с Решение № 1/2017 на Съвета по асоцииране (2).
                  
               
                     (3)
                  
                  
                     В рамките на размяна на писма двете страни постигнаха съгласие, че срокът на валидност на приоритетите за партньорство между ЕС и Алжир следва да бъде удължен.
                  
               
                     (4)
                  
                  
                     Съгласно член 94 от Споразумението Съветът по асоцииране е оправомощен да взема решения с оглед на постигането на целите на Споразумението.
                  
               
                     (5)
                  
                  
                     Съветът по асоцииране трябва да приеме решение чрез писмена процедура, за да удължи срока на валидност на приоритетите за партньорство докато приеме нови актуализирани приоритети за партньорство.
                  
               
                     (6)
                  
                  
                     Целесъобразно е да бъде определена позицията, която трябва да се заеме от името на Съюза в рамките на Съвета по асоцииране, тъй като решението на Съвета по асоцииране ще породи правни последици.
                  
               
                     (7)
                  
                  
                     Следователно позицията на Съюза в рамките на Съвета по асоцииране следва да се основава на проекта на решение на Съвета по асоцииране,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Съюза в рамките на Съвета по асоцииране, създаден с Евро-средиземноморското споразумение за асоцииране между Европейската общност и нейните държави членки, от една страна, и Народна демократична република Алжир, от друга страна, във връзка с удължаването на срока на валидност на приоритетите за партньорство между ЕС и Алжир до приемането на нови актуализирани приоритети за партньорство от Съвета по асоцииране, се основава на проекта на решение на Съвета по асоцииране (3).
         
         
            Член 2
            Настоящото решение влиза в сила в деня на приемането му.
         
         
            Съставено в Люксембург на 18 октомври 2021 година.
            
               
                  За Съвета
               
               
                  Председател
               
               J. BORRELL FONTELLES
            
         
         
            (1)  ОВ L 265, 10.10.2005 г., стр. 2.
         
            (2)  Решение № 1/2017 на Съвета за асоцииране ЕС–Алжир от 13 март 2017 г. за постигане на съгласие по приоритетите за партньорство между ЕС и Алжир (ОВ L 82, 29.3.2017 г., стр. 9).
         
            (3)  Виж документ ST 12258/21 на http://register.consilium.europa.eu.